پرزیدنت رجب طیب اردوغان، ایسلام اؤلکه‌لرینه، آلبانیادا میدانا گلن زلز‌له‌ده یارا‌لارین قیسا مدتده ساریلماسی اوچون مراجعت ائتدی.
اردوغان، ایستانبولدا تشکیل ائدیلن ایسلام امکداش‌لیق اوست سویه دولت و اؤزل سکتور یاتیریم کونفرانسیندا ائتدیگی دانیشمادا، ایسلام امکداش‌لیق تشکیلاتی اها‌لی‌سی‌نین یوزده 21ینین یعنی 350 میلیون نفرین حدین‌دن آرتیق یوخسوللوق شرایطینده یاشاماغا چالیشدیغینا دقتی چکه‌رک، ان زنگین ایسلام اؤلکه‌سی ایله ان یوخسولو آراسین‌داکی گلیر فرقی 200 قاتی آشیر.
موسلمان‌لار زکات (ایسلامین بئش شرطین‌دن بیری اولان، صاحب اولونان مال و پولون قیرخ‌دا بیری‌نین هر ایل صدقه اولا‌راق پایلانماسی) وئره‌جک اولسا ایسلام اؤلکه‌لرینده کاسیب قالماز. دئدی.
تورک ایقتیصادی‌نین ماکرو گؤستریجی‌لری و تمل‌لری‌نین سون درجه گوج‌لو و ساغلام اولدوغونو وورغولایان اردوغان، تورکیه‌نین، قلوبال تیجارت ساواشلاری‌نین و مالی بازارلارداکی دالغالانما‌لارین تأثیرلرینه ان حاضیرلیق‌لی اؤلکه‌لرین باشیندا گلدیگینی ایفاده ائتدی. اردوغان،
تورکیه‌یه بیرباشا یاتیرم‌لارین آرتماسی اوچون نه لازیم‌دیرسا ایمکان‌لار ایچینده مادی و معنوی بوتون دستک‌لری تامین ائتدیک‌لرینی سؤیله‌دی.
پرزیدنت اردوغان، بؤلگه‌سل گلیشمه‌لر کونتکستینده کیمی اؤلکه‌لرله یاشانیلان سیاسی گرگین‌لیک‌لرین تیجاری ایش بیرلیگینی منفی تأثیر ائتممه‌سی اوچون چوخ بؤیوک حساس‌لیق گؤستردیک‌لرینی دیله گتیردی.
دونیانین هاراسیندا اولورسا اولسون قارداش‌لاریمیزین دردلرینی بؤلوشمک بیزیم آنا وظیفه‌میزدیر. دئین اردوغان، 26 نوامبردا 6.4 ریشتر گوجونده زلز‌له میدانا گلن آلبانیادا 500-آیری ائو تیکمک اوچون چئوره و شهرجیلیک ناظیرینه دستور وئردیگینی بیلدیردی. ایسلام اؤلکه‌لری‌نین ایقتیصادی بؤیومه‌سی و ریفاه سویه‌لری‌نین آرتیریلابیلمه‌سی اوچون لازیم‌لی مادی و تاریخی شرط‌لرین سون درجه الوئریش‌لی اولدوغونو ایفاده ائدن پرزیدنت اردوغان، سیزلردن قارداش آلبانیانین یارا‌لاری‌نین قیسا مدتده ساریلماسی اوچون الینیزدکی بوتون ایمکان‌لارلا دستک اولمانیزی خواهیش ائدیرم. دئیه دانیشدی.
